ขออนุญาติสอบถามคุณค่ะ พอดีรับประทานยาคุมเมโลเดีย (21เม็ด) อยู่แต่ไปถอนฟันมาสามารถบ้วนปากหรือกลั้วคอด้วยเบตาดีนการ์เกิลได้ไหมคะ เพราะเท่าที่ศึกษามาเบตาดีนการ์เกิลสามารถฆ่าเชื้อหรือยับยั้งเชื้อโรคได้จึงเป็นกังวลว่าเวลาบ้วนปากหรือกลั้วคอจะมีโพวิโดนไอโอดีนที่อยู่ในเบตาดีนการ์เกิลที่กลั้วคอจะซึมลงไปในคอหรือทางเดินอาหารซึ่งจะสามารถลดประสิทธิภาพยาคุมที่ทานอยู่ไหมคะ ขอบสำหรับคำตอบล่วงหน้าค่ะ
สวัสดีค่ะ การใช้น้ำยาบ้วนปากที่มีฤทธิ์ในการฆ่าเชื้อ มาบ้วนปากและกลั้วคอนั้น สารที่มีฤทธิ์ในการฆ่าเชื้อหรือสารเคมีอื่นๆ ที่อาจมีตกค้างอยู่ในช่องปากและลำคอ รวมถึงลงสู่หลอดอาหารและกระเพาะอาหาร ก็จะเป็นแค่เพียงแค่เล็กน้อยเท่านั้น ซึ่งไม่ได้ไปมีผลอะไรต่อการดูดซึมของยาคุมกำเนิด และไม่ได้ส่งผลต่อประสิทธิภาพของยาคุมกำเนิดแต่อย่างใดค่ะ ดังนั้น ก็ไม่จำเป็นต้องงดการมีเพศสัมพันธ์ หรือทานยาคุมฉุกเฉินอะไรเพิ่มไปค่ะ